ОТЧЕТ
ЗА ДЕЙНОСТТА НА ИНСПЕКТОРАТА КЪМ ВИСШИЯ СЪДЕБЕН
СЪВЕТ ПРЕЗ 2008 г.
Р Е З Ю М Е


УВАЖАЕМИ ГОСТИ, 

УВАЖАЕМИ КОЛЕГИ,


За мен е чест да представя първия годишен отчет за дейността на Инспектората към Висшия съдебен съвет -  нов за устройството на съдебната ни власт орган, създаден с изменението на Конституцията на Република България, публикувано в ДВ бр. 12 /2007 г. 
Основната цел на тази законодателна промяна е: без да се засяга независимостта на съдиите, съдебните заседатели, прокурорите и следователите при осъществяването на техните функции, да се проверява дейността на съдебните органи, за да се подсили онзи оздравителен за съдебната система процес, който се изисква от цялото ни общество и се очаква от нашите европейски партньори. Оздравяване, което е от особено значение за развитието на държавата ни. Защото, както писа неотдавна проф. Вълканов, без надеждно правораздаване няма държавност. 

Затова, обществото възлага особено големи надежди на новосъздадения Инспекторат към Висшия съдебен съвет. 
  Ще се опитам в това резюме на основния отчетен доклад да приведа доводи и да убедя уважаемите гости и колеги, че дейността на Инспектората за изминалата една година от неговото създаване, е изцяло подчинена на основната задача, която му е възложена от законодателя, в рамките на определените от Закона за съдебната власт правомощия.
Няма да се спирам на прегледа на нормативната рамка за организацията и дейността на Инспектората към Висшия съдебен съвет:   Конституцията, Закона за съдебната власт, правилници, методики. Излишно е да очертавам правомощията на Инспектората, регламентирани в чл. 54 от Закона за съдебната власт, чието стриктно спазване ревниво се следи от проверяващи, проверявани и жалбоподатели. 

Вътрешната организация по структурирането на Инспектората, избора на главния инспектор и на инспекторите, провеждането на конкурсите за назначаването на експерти, изграждането на общата администрация, конкурсът за избор на главен секретар – това са безспорно важни за изграждането на нашата система въпроси, които успешно разрешихме през изминалия отчетен период, без това да се отрази на същинската ни работа на проверяващ орган. 

Като при всяка новосформирана администрация Инспекторатът имаше материално-технически затруднения, чието разрешение беше своевременно намерено:
- Първоначално заседанията на ИВСС се провеждаха в сградите на Министерството на правосъдието и на Висшия съдебен съвет, тъй като в сградата на ул. "Георг Вашингтон" се извършваха довършителни ремонтни работи. Реално инспекторите се нанесоха в кабинетите си в края на февруари 2008 г. Експертите работят в четири кабинета на четвъртия етаж, като са разпределени по 3, 4, 7 и 8 човека. На същия етаж има обособена зала за съвещания на Инспектората и помещение за деловодство и архив.
Обемът на работа на ИВСС определя необходимостта от още работни помещения, които да осигуряват нормална работна среда за експертите, както и оптимално функциониращо деловодство и архив.
- Инспекторите нямаха компютърни конфигурации и се налагаше първите актове да се пишат на собствените им компютри по домовете Впоследствие МДААР дари 50 бр. компютри и монитори;
- До м. юни 2008 г. Инспекторатът не разполагаше със служебни автомобили и инспекторите бяха принудени да извършват проверките извън София с личните си превозни средства. След провеждане на обществени поръчки бяха закупени 6 броя леки автомобили и един микробус.
        За повишаване на квалификацията на инспекторите и експертите през месец юни и ноември бяха проведени два семинара, на които бяха дискутирани теми, свързани с проблемите по прилагането на новия Граждански процесуален кодекс. 
ДЕЙНОСТ НА ИНСПЕКТОРАТА КЪМ ВСС
       ПЛАНОВИ ПРОВЕРКИ

       В изпълнение на Годишната си програма ИВСС осъществи планови комплексни проверки, чиято цел и обхват е: цялостен анализ и оценка на организацията на административната дейност на съдилищата, прокуратурите и следствените органи, на организацията по образуването и движението на съдебните,прокурорските и следствените дела, както и приключването им в установените срокове;анализ,и обобщаване на делата, които са приключени с влязъл в сила съдебен акт; на приключените преписки и дела на прокурорите и следователите; констатиране на противоречива съдебна практика.
          През първото шестмесечие на 2008 г. ИВСС извърши планова комплексна проверка на съдилищата, прокуратурите и следстевнит служби на територията на Бургаския апелативен район.

          През второто шестмесечие на 2008 г. ИВСС извърши планова комплексна провека на съдилищата, прокуратурите и следствените органи на територията на Великотърновски апелативен район.

         ПРОВЕРКИ ПО СИГНАЛИ

         Общият брой на постъпилите сигнали в ИВСС през 2008 г. е 1 644. От тях са решени 1 534 и са останали неприключени 110, по които все още се извършва предварително проучване.
Част от сигналите са неоснователни или извън компетентността на Инспектората към ВСС. Оплакванията са за незаконосъобразност по съществото на постановените съдебни и прокурорски актове. Неправилно адресираните до ИВСС сигнали се изпращат до съответните компетентни органи.
Съпоставянето на статистическите данни за периода януари - май 2008 г. с тези от 1 юни до 31 декември 2008 г. в частта относно извършените проверки на Инспектората към ВСС по сигнали на граждани, юридически лица и държавни органи показва тенденция на двойно увеличаване на постъпилите сигнали, както и приблизително двукратно увеличаване на приключилите проверки по тях.
        ТЕМАТИЧНИ ПРОВЕРКИ
Извършените тематични проверки съдействат за обобщаване и анализиране на данните по образуването и движението на определена група дела и по прилагането на конкретни правни норми в регионален или национален мащаб. Те позволяват да се извърши сравнителен анализ за правоприлагането и администрирането на правораздаването в различните съдебни райони.
       Направена е проверка на висящите и свършени частни граждански дела с правно основание чл. 242, ал. 1, във вр. с чл. 237, б."е" и б."з" от ГПК /отм./, за периода 01.11.2006 г. - 01.03.2008 г. и с правно основание чл. 410 и чл. 417, т. З, т. 9 и сл. от ГПК, за периода 01.03.2008 г. - 01.10.2008 г. Констатирани са нарушения на процесуално-правни норми, на Закона за съдебната власт и на Правилника за администрацията в районните, окръжните, административните, военните и апелативни съдилища. Дадени са множество препоръки за създаване на необходимата организация на работа в съда. Предложени са за дисциплинарни наказания председателят на съда и още един съдия.
На основание заповед на главния инспектор на ИВСС е извършена тематична проверка във Върховен административен съд със задача: „Проверка по образуване и движение на конкретно административно дело по описа на 4-то отделение на ВАС, относно концесионна процедура за Пристанищен терминал „Видин Север" и на други преписки в Комисията за защита на конкуренцията и административни дела по Закона за концесиите". Изводите от проверката са послужили на ИВСС като мотиви за изготвяне на сигнал до председателя на ВАС и до министъра на правосъдието за отправяне на искане за приемане на тълкувателно решение.
         Извършена е тематична проверка в Софийски градски съд, Административно отделение със задача: „Проверка по образуването, движението и приключването на административните дела в Административно отделение на СГС за периода 01.01.2007  г.  - 30.10.2008 г.  и  изготвяне на анализ на причините за оставяне па жалбите без движение и отлагането на делата". Актът все още не е изпратен на СГС.
         На основание заповед на главния инспектор на ИВСС е извършена тематична проверка в Районен съд - гр. Бяла Слатина, със задача: „Проверка на разпределението на делата по случаен принцип за периода от 01.01.07 г. - 22.07.08 г., както и проверка па влезлите в сила определения по молби за обезпечение на бъдещ иск за периода 01.01.07 г. - 22.07.08 г.". Проверката е приключила с констатация за допуснати нарушения на правилата за местната подсъдност, както и неспазване на принципа на служебното   начало,   посочен   в   чл.   7,   ал.   1   от   ГПК.   Направено   е предложение до ВСС за образуване на дисциплинарно производство.Очаква се решение на дисциплинарния състав на ВСС. 
        ИНЦИДЕНТНИ ПРОВЕРКИ (след самосезиране, по предложение на ВСС и др.)- 16 броя
По предложение  на ВСС  е  извършена проверка и анализ  на
причините   за   прекратяването   и   връщането   на   делата   от   съда   на
прокуратурата  във  Великотърновския  апелативен  район.  Проверката е
установила, че делата се връщат за незначителни пропуски и на формални 
основания,  които  могат да  бъдат  отстранени  в  съдебна  фаза,  липсва
задълбочено проучване по тях.
Във връзка с Решение на Висшия съдебен съвет за увеличаване на
бюджетната сметка на Прокуратурата на Република България за 2008 г. за
изплащане   на  дължими   обезщетения   по   Закона   за  отговорността  на
държавата и общините за вреди /ЗОДОВ/ бяха извършени четири проверки
в Окръжен съд гр. Пазарджик, Софийски районен съд - 27-ми състав,
Софийски градски съд - 1-во гражданско отделение, 6-ти състав, Окръжен
съд - гр. Пловдив

Проверките са отчели, че по три от делата прокуратурата е наложила мярка за неотклонение „задържане под стража". Тези дела са били прекратени поради липса на доказателства, а четвъртото дело е приключило с оправдателна присъда. Според влезлите в сила съдебни решения, органът, причинил вредата, е прокуратурата за това, че досъдебните производства не са приключили в разумни срокове, като наблюдаващите прокурори и разследващите органи не са спазвали установените законови срокове и са проявили бездействие. Едно от  гражданските дела е продължило 4 години и 3 месеца и многократното му отлагане се е отразило на размера на присъдените лихви.
С решение от 23.07.2008 г. Висшият съдебен съвет предложи н
Инспектората   към   Висшия   съдебен   съвет   да   извърши   проверка   на
съдебните дела, които са визирани в доклада на Европейската служба за
борба  с  измамите  /ОЛАФ/  и  да  запознае  ВСС  с  резултатите  от тази
проверка с  цел  предприемане  на  конкретни  мерки  за отстраняване  на
констатираните нарушения.
Главният инспектор при ИВСС възложи такава проверка, като разшири нейния обхват - проверка не само на съдебните дела, а и на всички наказателни производства, които са свързани с нередности по програмата САПАРД в България. Предмет на проверката са дела с висока обществена значимост. Проверени са и досъдебните производства и преписки в Софийска градска прокуратура относно нарушения, засягащи финансовите интереси на Европейската общност, а не само на свързаните с нарушения по програма САПАРД.
От проверените общо 22 прокурорски преписки и досъдебни производства е отчетена продължителност на производството от два месеца до две години и осем месеца. В част от тях е допуснато необосновано забавяне, поради което са направени препоръки до Софийска градска прокуратура за регулярен доклад пред главния инспектор на ИВСС, относно движението и приключването, както и за новообразуваните такива, свързани с управлението на средства, предоставени от фондовете на ЕС. При проверката на съдебните дела е констатирана противоречива практика на СГС при произнасяне по искания за налагане на обезпечителни мерки по наказателни дела. Често исканията на СГП не са придружени от прецизно подготвени писмени доказателства. Отчетени са пропуски при администрирането на делата.

Въз основа на данни, изнесени в публикация в сп. „Правен свят"
със   заглавие:   „В   Софийския   районен   съд   бунтът   ще   пламне   от   ...
изключени климатици" и Решение на Комисията по правни въпроси към
ВСС, е извършена тематична проверка в Софийски районен съд със задача:
„Проверка   на   разпределението   на   делата   в   Софийски   районен   съд,
спазването на съответните срокове и поведението на и.д. председателя на
СРС". Проверката е констатирала, че дежурните състави се изключват при
разпределение на принципа на „случайния подбор" и е препоръчала да не
се елиминират при разпределението.
След самосезиране въз основа на данни, изнесени в публикация във
в.  "Труд"  със   заглавие  „Измама  за   12  милиона  лева  още  кръстосва
страната", са извършени проверки:
· в Районен съд - гр. Търговище,    при която е установено, че по
конкретно ч. гр. дело не са приложени точно и прецизно изискванията на
ГПК  в  производство   по  издаване  на  изпълнителен  лист,   не  е  спазен
принципът   на   случайното   разпределение   на   делата   в   съда   и   не   е
осъществявано общо организационно и административно ръководство на
РС - Търговище; проверката е приключила с предложение до ВСС за
образуване на дисциплинарно производство и налагане на дисциплинарно
наказание - „дисциплинарно освобождаване от длъжност";

· в Районен съд - гр. Варна, при която е установено, че по конкретно
ч. гр. дело не са приложени точно и прецизно изискванията на ГПК в
производство по издаване на изпълнителен лист, не са спазени законовите
срокове за постановяване на съдебните актове; проверката е приключила с
предложение до ВСС за образуване на дисциплинарно производство и
налагане на дисциплинарно наказание - „дисциплинарно освобождаване от
длъжност"; направена е препоръка до председателя на РС - Варна, за
извършване на системен и по-строг контрол по отношение на дейността на
съдиите във връзка с движението и приключването на делата в законовите
срокове;
След самосезиране въз основа на данни, изнесени в публикации във
в.   "Труд"   със   заглавие:   "Софийският   съд   реши:   Квадратен   метър   в
„Младост" - 5680 лева", във в. "Сега" със заглавие:  "София плаща  1
милион лева за 100 кв. метра в „Младост", във в. "Дневник" със заглавие:
"София ще плати 2 900 евро на кв. м. в „Младост", е извършена проверка в
Софийски  градски  съд,  Административно  отделение  по  образуването,
движението   и   приключването   на   конкретни   административни   дела.
Инспекторатът   е   констатирал   забавени   насрочвания   и   отлагания   на
съдебни заседания, което е довело до увеличаване на оценките, поради
наличие на законово изискване за актуалност.
         След самосезиране възоснова на данни, изнесени в публикация във
в."Труд" със заглавие: „Грабеж по реда на закона" е извършена проверка в
Районен  съд  -   гр.   Горна  Оряховица,   и   Апелативен   съд  -  гр.   Велико
Търново,    със    задача:    "Проверка    по    образуването,    движението    и
приключването на конкретни дела." Констатирано е, че и двата съдебни
състава   с   изключителна,   дори   технически   невъзможна   бързина,   са
допуснали  исканите  обезпечения,  но са дали  срокове от два до девет
месеца на молителите да обмислят, подготвят и предявят исковете си.
 ДЕЙНОСТ, СЪГЛАСНО ПЛАНА НА МИНИСТЕРСКИЯ СЪВЕТ НА РЕПУБЛИКА БЪЛГАРИЯ, ЗА ДЕЙСТВИЕ ПО ПОКАЗАТЕЛИТЕ ЗА НАПРЕДЪК В ОБЛАСТТА НА СЪДЕБНАТА РЕФОРМА, БОРБАТА С КОРУПЦИЯТА И ОРГАНИЗИРАНАТА ПРЕСТЪПНОСТ.
Съгласно Плана за действие по показателите за напредък в областта на съдебната реформа, борбата с корупцията и организираната престъпност и Графика на неотложните мерки и действия на правителството, допълващи Плана за действие по показателите за напредък в областта на съдебната реформа, борбата с корупцията и организираната престъпност за периода август-декември 2008 г., Инспекторатът към ВСС беше определен да отговаря за изпълнението на конкретни действия, които своевременно бяха изпълнени и отчетени през
2008 г.
Съгласно плана са извършени осем тематични проверки със следните  задачи:
• преглед на дела за престъпления, за които се предвижда отнемане в полза на държавата на имущество, придобито от престъпна дейност;
        ИВСС е изготвил анализ през месец май 2008 г., след приемане на Графика на неотложните мерки и действия на правителството, допълващи Плана за действие по показателите за напредък в областта на съдебната реформа, борбата с корупцията и организираната престъпност за периода август-декември 2008г., последващ анализ не е правен, тъй като не е била включена такава дейност в Графика;
•
движение   на   наказателните   производства   в   досъдебната   и
съдебната фаза;
•
обобщаване на информацията за влезлите в сила присъди за
корупция на служители на службите на задължителния граничен контрол и
служители на местното самоуправление; предоставяне на информация за
влезли   в   сила   присъди   за   корупция   на   служители   от   службите   от
задължителния     граничен      контрол      и     служители      на     местното
самоуправление.
        ИВСС е изготвил два анализа на влезли в сила присъди за корупция на служители от службите от задължителния граничен контрол и служители на местното самоуправление /от месец май и месец декември 2008г./, които са изпратени на съответните органи;
•
анализ     на     прокурорските     актове     извън     наказателното
правораздаване.
ИВСС е изготвил анализ, който е изпратен в Министерството на правосъдието, явяващ се и компетентният орган да направи предложение за промени в Закона за съдебната власт, ако прецени, че това се налага;
• преглед      на      постановените      осъдителни      присъди      за
престъпления,  свързани с  производство,  разпространяване  и  трафик на
наркотици,   и   анализ   на   причините   за   прекратяване   на  наказателните
производства и постановяване на оправдателни присъди;
•
преглед на постановените осъдителни присъди за престъпления,
свързани с трафик на хора, и анализ на причините за прекратяване на
наказателните производства и постановяване на оправдателни присъди;
· преглед    на    постановените    осъдителни    присъди    за   тежки
престъпления и анализ на причините за прекратяване на наказателните
производства и постановяване на оправдателни присъди;
· преглед на постановените осъдителни присъди за престъпления,
свързани с изготвяне и използване на неистински и преправени документи
и документи с невярно съдържание, и анализ на причините за прекратяване
на наказателните производства и постановяване на оправдателни присъди.

По последните четири теми ИВСС е изготвил и изпратил до съответните органи анализ през месеците: април, май и юни 2008 г.
 РЕЗУЛТАТИ ОТ ДЕЙНОСТТА НА ИВСС
В резултат от извършените    планови    комплексни    проверки,    инцидентни    проверки, тематични проверки и  проверки по сигнали, са направени следните 
Негативни констатации в прокуратурите:
- в единични случаи не се спазва разпоредбата на чл. 242,ал.3 от НПК (прокурорите не се произнасят в 1-месечен срок след получаване на приключилото досъдебно производство;

- на места не се осъществява достатъчен контрол спрямо разследващите органи и се допуска разследването да се извършва извън установените процесуални срокове.Има случаи, в които с продължение на години не е осъществяван контрол върху разследванията по дела с голям обществен интерес;

- не са редки случаите, в които се иска удължаване на срока дори от главния прокурор, без да са налице условията на чл. 234, ал.3 от НПК (делото да представлява фактическа и правна сложност). На практика искането за удължаване на срока от изключение се превръща в правило;

- констатирани са случаи на несвоевременно направено искане за удължаване на срока на разследване по делата в нарушение на чл. 234,ал.4 от НПК.Това води до опасност от обявяване за невалидни извършените ПСД между периода на изтичане на срока и даването на разрешение за неговото удължаване – в тази насока е практиката на АС-Велико Търново;
- рядко се прилага институтът на европейската заповед за арест;

- в много случаи са налице спрени досъдебни производства срещу известен извършител, по които лицето не е обявено за общодържавно издирване.Рядко се възлагат и извършват ефективни оперативно-издирвателин мероприятия за разкриване на извършителя на престъплението;

- недостатъчен е контролът от страна на прокуратурата по отношение на органите на МВР по спрените досъдебни производства.В продължение на години  не са давани указания по тях и не е търсен отчет за работата.Не е следено изтичането на давностните срокове , в резултат накоето с течение на времето са натрупани стотици хиляди такива дела. Едва с издаването на заповед № ЛС № 24-03/15.06.2007 г. на главния прокурор е започнала активна работа за установяване и решаване на на спрените ДП.В резултат на това през 2007 г. са прекратени близо 400 000 дела, по които е изтекла абсолютната давност.Но все още има отделни прокуратури, в които има дела с изтекла давност, но по същите липсва произнасяне от страна на прокурор;

- прокурорите не винаги дават конкретни и изчерпателни указания по възложените проверки, което води до възлагане на допълнителни такива;

-невинаги се дават конкретни и изчерпателни указания по досъдебните производства и не се осъществява пълноценно функцията по ръководство и надзор.Това води до непълно разследване, което от своя страна се превръща в предпоставка за многократно спиране и възобновяване на наказателните производстства, без да са налице законовите изисквания за това;

- в повечето прокуратури не се назначават комисии за годишна инвентаризация на веществените доказателства (съгл. чл. 84  от ПОДАПРБ).Не навсякъде има обособени места за съхраняване на веществените доказателства.

 
СЛЕДСТВЕНИ СЛУЖБИ

Положителни констатации


-въведен е случайният принцип за разпределението на делата;

-спазват се сроковете, предвидени в НПК;

- направена е ревизия на всички спрени дела и са възобновени тези, по които има процесуална предпоставка за това.

Негативни констатации:

-по дела, които не представляват фактическа и правна сложност, се водят  необосновано дълги разследвания и се иска удължаване  на сроковете, без да има предпоставки за това;

- с  течение  на  години   не  е  работено  по дела  с  голям  обществен интерес, което в крайна сметка е довело до тяхното прекратяване на различни процесуални основания /изтекла давност,  недоказаност на обвинението,  починал  деец,  след процедура по реда на глава двадесет и шеста от НПК/.
При анализиране на констатациите и препоръките, които се отнасят до проверените съдилища, разглеждащи наказателни дела, се налагат следните изводи:
Положителни констатации:
• във всички съдилища се спазва разпоредбата на чл. 9 ЗСВ относно разпределението на наказателните дела на принципа на случайния подбор;
С нарочни заповеди на председателите на съдилищата, след взети решения на проведени общи събрания на съдиите в съответния съд, са въведени изключения от този принцип с оглед изискванията за срочност и извършване на незабавни процесуални действия. Предвидено е определени видове наказателни дела и постъпили искания да се разглеждат от дежурен съдия. Графиците за дежурствата се изготвят от председателя на съответния съд /Бургаски районен съд, Русенски районен съд, Троянски районен съд, Районен съд - Свищов, и редица други/;
- провеждане на срещи между съдиите от районните съдилища -
наказателни    състави    и    прокурорите   от   районните    прокуратури,   за обсъждане на върнатите за допълнително разследване дела;
          - въвеждане на дневници за върнатите за допълнително разследване
дела - във всички съдилища на територията на апелативен район – Велико Търново;
         -изготвяне на анализи относно причините, довели до връщане   на
делата от съда на прокуратурата за допълнително разследване;
          -изготвяне на ежемесечни справки по наказателни състави относно
неизготвените в предвидените в   процесуалните закони   срокове съдебни актове; осъществяване на ежемесечен контрол от страна на председателя на съда или съответния ръководител на наказателната колегия;
           -прилагане по всяко наказателно дело на протокол от извършеното
електронно    разпределение    на    принципа    на    случайния    подбор    за определяне на съдията-докладчик /чл. 9 ЗСВ/;
           - изготвяне     на    изрични    съдебни    актове-разпореждания    по образуване на наказателните дела и за определяне на съдията-докладчик;
           - въвеждане  на таблици  със  справки     за разгледаните  на всяко съдебно   заседание   наказателни   дела   с   цел   наличие   на   своевременна информация     относно     ликвидността     на     делата     и     причините за продължителност на процеса.
Негативни констатации:
          -липса на контрол от страна на административния ръководител по
отношение изпълнението на служебните задължения от съдиите във връзка със спазването на предвидените в процесуалните закони срокове относно насрочването,  отлагането на делата,  както и  изготвянето  на съдебните актове;

         - непредприемане  на действия от страна на административните
ръководители за търсене на дисциплинарна отговорност при констатирани дисциплинарни нарушения от съдиите;
- неоправдано дълга продължителност на процеса по наказателните
дела от административен характер и разглеждане на делата от този вид в
повече от две или три заседания.
При анализираме на констатациите и препоръките, отнасящи се до проверените съдилища, разглеждащи граждански дела, се налагат следните изводи:
Положителни констатации:
Констатирано бе, че преобладаващата част от съдебните актове се постановяват в едномесечен или разумен срок с малки изключения. Въззивните състави своевременно, с нарочен съдебен акт преди насрочване на делото в открито съдебно заседание, са допускали исканите нови доказателства пред въззивната инстанция. С цел преодоляване на злоупотребата за отлагане на делата поради заболяване на страна в процеса следващото съдебно заседание е насрочвано в изключително кратък срок.
Констатирани са следните добри практики, стимулиращи срочното изготвяне и постановяване на съдебните актове:
· своевременно иницииране на дисциплинарни производства при
констатирано системно забавяне на постановяване на съдебните актове от
съответния съдия;
· при    констатирано    в    производство    по    жалба    за    бавност
неоправдано забавяне на разглеждане на делото или постановяване на
съдебния акт незабавно иницииране на дисциплинарно производство от
съответния административен ръководител;
· ежемесечни      справки,      изисквани      от      административните
ръководители за неизготвени съдебни актове, и определяне на срокове за
постановяването им;
· ежемесечни справки за брой заседания по всяко конкретно дело за
всеки състав;
· обвързване    на    получаването    на    допълнително    материално
стимулиране със срочността на изготвяне на съдебните актове.

Негативни констатации:
          - констатирано бе, че цели съдебни заседания се отсрочват поради
заболяване на съдията, ангажимент или друга непосочена причина, без да
се предприемат необходимите действия от председателя на съответния съд
насроченото съдебно заседание, за което са призовани страните по делото,
да се поеме от друг съдия.
          - в недостатъчна степен предварително проучване на делата преди
насрочването  им  в съдебно заседание,  което  впоследствие е наложило
отмяна  на  хода  по  същество  па  делото  и   оставяне  без  движение  на
исковата молба след няколко по ред проведени заседания.

          - констатираната    натовареност        в    проверяваните    съдилища
обективира       реална    невъзможност   за    предварително    проучване    и
подготовка на всяко дело, което би предотвратило последващо оставяне
без движение или отмяна на определението за даване ход на делото по
същество.
           - част от съдиите, въпреки липсата на писмени доказателства, не са определяли парична гаранция, определяли са срок много по-дълъг от 1  месец за предявяване на бъдещия иск, обезпечавали са бъдещия иск със запор, без да посочат размера с оглед цената на бъдещия иск, до който следва да се запорира сметката или пък са обезпечавали бъдещия иск с няколко недвижими имота и движими вещи, без да посочат стойността на всяка една от тях,  с  оглед  на което не би могло да се  прецени дали бъдещият иск не е обезпечен многократно.
По приложението на ГПК, в сила от 01.03.2008 г.:
Констатирано бе, че съдиите, разглеждащи граждански производства
срещат затруднение по приложението на гражданско процесуалния кодекс, като това е относимо най-вече по приложението на чл. 131от ГПК (относно отговора на исковата молба) по съдържанието на актовете по чл.140, ал. 1 от ГПК (подготовката на делото в закрито заседание) и чл. 146, ал.1 от ГПК;(доклада по делото); изключение е приложението на чл. 140, ал. З от ГПК(относно насрочването на делото в открито заседание и свързаните с това действия на съда). 
Не се следи за точното приложение на чл. 390, ал. 2, предл. 2 от ГПК относно обезпечението на бъдещ иск и при непредставяне в срок на доказателства за предявяване на иск допуснатото обезпечение да бъде отменено.
Не е създаден и не е поддържан регистър по чл. 235, ал. 5 от ГПК относно задължението за обявяване на съдебните решения. 
Установиха се  проблеми  в работата с  вещите лица, особено в
малките и отдалечените от областните центрове съдилища, където  вещите лица   пътуват от други населени места и не връщат в срок делата. Не се изготвят в срок заключенията по допуснатите експертизи, което е причина за отлагане на делата;
          Забавянето на голяма част от производствата по граждански дела
се дължи на непредставянето в срок на заключенията на вещите лица или
поради последващ отвод на същите, при което съдията е задължен да
развие отново процедурата   по назначаване на ново вещо лице. Съдиите
избягват  да   налагат   глоби   на   вещите   лица,   тъй   като   при   някои   от
специалистите   броят   на   вещите  лица,   работещи   в  дадена   област,   е
ограничен и при последващо назначаване се опасяват от отвод на вещото
лице.
СИГНАЛИ ПО ЧЛ. 54, АЛ. 1, Т. 4 ОТ ЗСВ - за отправяне на искання за приемане на тълкувателни решения или тълкувателни постановления - 4 бр.:
1. До председателя на ВКС за внасяне на предложение по въпроси, свързани с противоречиво прилагане на процесуалните норми
регламентирани в Глава XVII от НПК: „Съкратено съдебно производство". Въз основа на изготвеното предложение е образувано тълкувателно дело №01/2009 г.
2. До министъра на правосъдието за внасяне на предложение за
издаване на тълкувателно решение по въпроси, свързани с противоречиво
прилагане на материалноправните разпоредби на чл. 216, във връзка с чл,
218вотНК.
3. До председателя на ВАС за внасяне на предложение за издаване
на тълкувателно решение по въпроси, свързани с противоречиво прилагане
на разпоредбите на чл. 63, ал. 1 от ЗАНН, във връзка с чл. 143, ал. 1 от
АПК.   Председателят   на   ВАС   е   внесъл   предложение.   Образувано   е
тълкувателно дело № 07/2008 г.
4. До министъра на правосъдието и председателя на ВАС за внасяне
на   предложение   за   издаване   на   тълкувателно   решение   по   въпроси,
свързани с противоречиво прилагане на разпоредбите на чл. 83, ал.1 и чл.
95 от Закона за концесиите. ИВСС е уведомен от председателя на ВАС, че
не са налице формалните изисквания на чл.   124 от ЗСВ да се направи
искане за тълкувателно решение, поради краткия срок на прилагане на
закона, и че следи съдебната практика и ще упражни правомощието си,
когато се наложи.
        СИГНАЛИ ПО ЧЛ. 54, АЛ. 1, Т. 5 ОТ ЗСВ И ПРЕПОРЪКИ - взети мерки от административните ръководители /наложени наказания, обърнато внимание, проведени съвещания, издадени заповеди и д р./
Общ брой дадени препоръки: 334
По повечето препоръки, дадени при извършване на проверките по чл. 56, ал.1, пр.1 от ЗСВ, са получени отговори, от които е видно, че са предприети мерки за тяхното изпълнение. В Бургаски апелативен съдебен район е направен подробен анализ на констатациите на Инспектората и са предприети мерки за отстраняване на допусканите слабости конкретно за окръжна и районна прокуратура. 
        Взети са мерки от председателя на Софийски градски съд и от
Софийския градски прокурор във връзка с препоръките и констатациите от проверката на делата за злоупотреби със средства от фондове на Европейския съюз.

Широк отзвук придобиха констатациите от проверката, извършена от ИВСС, за причините за връщане на делата от съда па прокуратурата във |Великотърновския съдебен район. Ефектът от проверката в крайна сметка е положителен - видно от предоставената информация на изнесените заседания на ВСС.

На територията на АС-Велико Търново за 2007г. на основание чл.249 НПК са върнати на прокурора 203 дела, а на основание чл.288 НПК - 208 дела.
На територията на АС-Велико Търново за 2008г. па основание чл.249 НПК са върнати на прокурора 188 дела, а на основание чл.288 НПК - 81 дела.
От направения анализ на върнатите на прокурора дела в района на АС-Велико Търново, може да се направи извод, че драстично с 60% е намалял броят на върнатите дела от съда на основание чл.288, т, 1 НПК /прекратяване на съдебното производство и връщане на делото в съдебно заседание: от 208 дела за 2007 г. на 81 дела за 2008г. 
Анализът на прекратените и върнати дела в района па Апелативен съд - В.Търново за 2007 г. - 2008 г. показва, че проведените срещи и дискусии на регионално и национално ниво, във връзка с прекратяването и връщането на делата на прокурора, са изпълнили до голяма степен целта си, а именно повишаване на професионализма на прокурорите и на ' съдиите.
ПРЕДЛОЖЕНИЯ ПО ЧЛ. 54, АЛ. 1, Т. 6 ОТ ЗСВ
 Образувани дисциплинарни производства от ВСС
До 30.12.2008 г. във Висшия съдебен съвет са образувани 35 /тридесет и пет/ дисциплинарни производства по реда на чл. 316 от ЗСВ. По 16 /шестнадесет/ от тях предложенията са направени от Инспектората към ВСС.
· Почти половината /46%/ от образуваните във ВСС дисциплинарни
производства през 2008 г. са по предложения, направени от Инспектората
към ВСС;
· От тях са решени осем, седем са обявени за решаване, а по две предстоят заседания;
· От   решените   осем   дисциплинарни   производства   по   шест   са наложени дисциплинарни наказания, а по две предложенията на ИВСС са отхвърлени; едното от тези решения е протестиране от ВАП пред ВАС;
· От направените   16 предложения 9 са срещу съдии /от тях две срещу председатели на РС и по едно срещу зам.-председател на ОС и на РС/, 3 са срещу прокурори /от тях едно срещу зам.-районен прокурор/ и 4 са срещу следователи;
· Направени    са   три    предложения    за    налагане    на    наказание „дисциплинарно освобождаване от длъжност", като в един случай то е алтернативно с предложения за наказания по чл. 308, ал. 1, т. 4 и 5 от ЗСВ.Предложени са по един път наказания "забележка" и „понижаване в ранг за срок   от   една   година".    Останалите   предложения    са   за   наказание „намаляване на основното месечно възнаграждение от 10 до 25 на сто за срок от шест месеца до две години", като в един случай то е направено алтернативно   с   предложение   за   наказание   „понижаване   в   ранг   или длъжност в същия орган на съдебната власт за срок от една до три години".
 Образувани дисциплинарни производства от административните ръководители
През 2008 г. ИВСС след извършени проверки по сигнали на граждани и в хода на плановите проверки е изготвил общо 29 предложения за налагане на дисциплинарни наказания на магистрати до административни ръководители в органи на съдебната власт. От тях са наказани дисциплинарно с дисциплинарните наказания „забележка" и „порицание" 10 магистрати. ИВСС е уведомен своевременно от административните ръководители.
СИГНАЛИ ПО ЧЛ. 54, АЛ. 1, Т. 7 ОТ ЗСВ
Образувани наказателни производства срещу магистрати
Инспекторатът е сезирал Върховна касационна прокуратура и Софийска градска прокуратура с общо три сигнала, по които има данни за извършени престъпления от магистрати. Образувано е едно наказателно производство.
СИГНАЛИ  ДО ДРУГИ ДЪРЖАВНИ ОРГАНИ
ИВСС е изпратил над 30 сигнала до различни органи с оглед осъществяване на техни правомощия В повечето случаи обратна информация за предприети мерки по сигналите не е получена в Инспектората.
ПРЕДЛОЖЕНИЯ ЗА ПООЩРЕНИЯ НА МАГИСТРАТИ, НАПРАВЕНИ ОТ ИВСС ПО РЕДА НА ЧЛ. 304, АЛ. 2, ВР. АЛ. 1 ОТ ЗСВ 

5 броя за:
· г- н Огнян Басарболиев - окръжен прокурор на гр. Русе;
· г-н Десислав Любомиров  -   зам. - председател на Окръжен съд -гр,
Русе;
· г-жа Сийка Сеизова - председател на Районен съд - гр, Троян;
· г-н Христо Христов- районен прокурор на гр. Сливен;
г-н Марио Стоянов - съдия в Районен съд гр. Тетевен.
ВЗАИМОДЕЙСТВИЕ С ДРУГИ ОРГАНИ

В своята работа Инспекторатът осъществява взаимодействие с други органи, например:

- Комисията за борба с корупцията и Комисията по правни въпроси – Народно събрание;

- Комисията по предложенията и атестирането, Комисията “Борба с корупцията и професионалната етика” и Комисията по дисциплинарните производства – Висшия съдебен съвет ;

- Министерство на правосъдието;


- Министерство на вътрешните работи;


- Министъра по европейските въпроси Гергана Грънчарова.


- органи на местната власт;


- неправителствени организации;

- участие в международни конференции, семинари, срещи
       -Главният инспектор Ана Караиванова ръководи делегация на Министерство на правосъдието на посещение в Берлин, Германия, за участие в семинар на тема: „Правни мерки за борба с корупцията" - 23-28 ноември 2008 г.
 ОСНОВНИ ИЗВОДИ ЗА ДЕЙНОСТТА НА ИВСС ПРЕЗ 2008 г.
 
През 2008 г. ИВСС е работил интензивно, макар и с известни затруднения, свързани с необходимостта в този отчетен период да бъде осигурена необходимата материална база и обезпеченост с човешки ресурси, които да създадат адекватни условия за ефективното осъществяване на предоставените от ЗСВ правомощия. Реално в продължение на половин година Инспекторатът е работил в състав от главен инспектор и осем инспектори, които сами извършваха проверките по сигналите, тематичните проверки по плана на МС за действията по показателите за напредък в областта на съдебната реформа и борбата с корупцията и организираната престъпност и сами извършиха комплексната планова проверка в Бургаския апелативен район.
 Необходимо е да продължат усилията, насочени към подобряване на материалната база и осигуряване на възможности за повишаване на професионалната квалификация на инспекторите и експертите по
отношение на актуалните тенденции в законодателството на държавите-членки на ЕС и общностното законодателство, както и за запознаване с добри практики на други държави-членки на ЕС в областта на съдебната система.
В резултат на създадената добра организация в работата между инспекторите и експертите е постигнато оптимално ниво на взаимодействие /оптимална синхронизация/. Следва да се отбележи, че експертите много бързо навлязоха в работата на Инспектората. Това се дължи на добрата им юридическа подготовка и правилната преценка при техния подбор.
 При анализиране на резултатите от извършените комплексни планови проверки са положени максимални усилия за уеднаквяване на моделите на администриране в органите на съдебната власт, като са предложени за въвеждане по-добри практики в организацията на съдилищата, прокуратурите и следствените органи.
Резултатите от извършените предварителни проучвания по постъпили сигнали и извършените планови, тематични и инцидентни проверки категорично показват тенденцията за дисциплиниращия ефект от предприеманите от ИВСС действия по конкретни случаи.  Като орган, комуто е представено изключително важното правомощие да сигнализира съответните компетентни органи при установяване на противоречива съдебна практика, ИВСС прие за своя водеща цел да анализира и обобщава противоречивата съдебна практика, установена при плановите, тематичните и проверките по сигнали, и в резултат бяха направени четири предложения за тълкувателни решения.
В заключение може да се отбележи, че отчетените резултати от работата на Инспектората към Висшия съдебен съвет се оценяват положително, както от страна на българските граждани, органи и институции, така и от Европейската комисия.

